### Beslutning

Fremsendes til Økonomiudvalget til behandling i henhold til beslutning i byrådets møde den 29. september 2021.

**Beslutningsforslag fra [adresse]**

Hvert år byder uddannelsesinstitutionerne i [adresse] velkommen til tusindvis af nye studerende ved semesterstart både sommer og vinter. Det betyder at [adresse] består af over 50.000 studerende, hvilket svarer til 1/7 af [adresse]’ indbyggere. [adresse] er ovenikøbet blevet kåret som landets bedste studieby flere gange, hvor vi scorer højt på bl.a. "byliv", "faglighed", "gode muligheder for sports- og fritidsaktiviteter" og "byens omdømme". Men på trods af den flotte titel, så er det bemærkelsesværdigt, at vi endnu ikke har udformet en samlet politik for [adresse] som studieby – noget som mange andre danske byer har gjort. Det kan måske forklare hvorfor, at [adresse] alligevel internationalt placerer sig på en skuffende plads, som nummer 147, på analysefirmaet QS’ liste over verdens bedste studiebyer, ifølge de studerende. En liste som København ellers ligger nummer 46 på.

Radikale Venstre mener, at der er behov for en samlet politik, der skal gøre [adresse] til en bedre by at være studerende i, og på sigt en af [adresse] bedste. Derfor er det vigtigt med en række visioner for [adresse] som studieby, som vi kan arbejde ud fra. For at være sikre på, at indholdet i politikken sammenstemmer med de studerendes behov, skal indholdet i politikken konkretiseres i samarbejde med de studerende igennem dialogmøder med forskellige interessegrupper for studerende som f.eks. Danske Studerendes Fællesråd, Studenterrådet ved Aarhus Universitet, Danske Lærerstuderende og Sygeplejestuderendes Landssammenslutning. Derudover skal politikken udformes i samarbejde med studiestederne herunder Aarhus Universitet, VIA University College, [adresse] medie- og journalisthøjskolen, arkitektskolen, Ingeniørhøjskolen, de erhvervsfaglige uddannelser og andre uddannelsesinstitutioner.

Vi håber på at formulere en bred politik, der afspejler de studerendes behov og ønsker til [adresse], så vi for alvor kan sætte retningen for [adresse] som studieby. Derfor skal politikken rumme emner som bl.a. sikringen af flere prisvenlige studieboliger, oprettelser af læsepladser, grupperum og specialepladser i samarbejde med kulturinstitutioner, biblioteker mv., indsatser mod stress og ensomhed blandt studerende, bedre adgang til byens kulturliv for studerende, etablering af iværksætterhuse tæt på uddannelsesinstitutionerne og understøttelse af overgangen fra uddannelsessystemet til arbejdsmarkedet. Et tæt samarbejde med de studerende og uddannelsesinstitutionerne skal bl.a. også sikre en fælles kamp mod frafald på studierne.

I politikken vil det også være relevant at adressere en række Corona-relaterede emner som f.eks. tabt læring, støtte og muligheder for digital undervisning, ensomhed og lignende. Slutteligt er det også vigtigt, at politikken tager hensyn og konkret forholder sig til de mange tilflyttere, som [adresse] by rummer. Tilflytterne er studerende som ofte i mindre grad har et netværk i [adresse], og her er det vigtigt at vi kan understøtte og hjælpe dem godt på vej. F.eks. hvad gælder hjælp og information om studiebolig, studiejob, kultur- og foreningslivet i [adresse], ensomhed eller lignende. Det skal sikre at alle føler sig hjemme i [adresse] - på trods af at man kommer langvejs fra.

Det indstilles at:

1. Borgmesterens afdeling i samarbejde med øvrige relevante forvaltninger udarbejder et udkast til en politik for [adresse] som studieby. Udkastet til politikken skal forelægges til politisk behandling senest primo 2022, hvor et nyvalgt byråd kan arbejde videre med politikken.
2. Relevante interessenter for de studerende inddrages i udviklingen af politikken ved dialogmøder på kollegier og studiesteder samt ved inddragelse af organisationer som Danske Studerendes Fællesråd, Danske lærerstuderende, Danske Sygeplejerskestuderende, Arkitektskolen, Ingeniørhøjskolen, de erhvervsfaglige uddannelser, og studenterrådet ved Aarhus Universitet.
3. [adresse] forelægges årligt en status på initiativerne i politikken.

Stillet af Radikale Venstres byrådsgruppe

Emil Nilsson og Mahad Yussuf (ordfører på sagen)

**INDSTILLING FRA BORGMESTERENS AFDELING**

**Svar på forslag fra [adresse] om ny studiebyspolitik i [adresse]**

### Resumé

Det Radikale Venstre fremsatte i marts 2021 et beslutningsforslag om, at Borgmesterens Afdeling sættes i spidsen for et arbejde med at udarbejde et udkast til en ny studiebyspolitik i [adresse]. I forbindelse med byrådsbehandlingen var der opbakning til forslaget.

På baggrund af en afdækning af den igangværende indsats, der viser, at der i forvejen er igangsat en lang række tiltag for at styrke [adresse] som uddannelsesby, indstiller Borgmesterens Afdeling, at ressourcerne koncentreres om denne indsats, og at der ikke igangsættes et arbejde for at formulere en skriftlig studiebyspolitik.

### Indstilling

Det indstilles,

At 1) byrådet tager afdækningen af den igangværende indsats til styrkelse af uddannelsesbyen [adresse] (jf. bilag) til efterretning

At 2) der på baggrund af afdækningen ikke igangsættes et arbejde for at formulere en skriftlig studiebyspolitik, men at ressourcerne i stedet anvendes til at styrke den eksisterende indsats

At 3) der som led i denne styrkelse af indsatsen særligt fokuseres på trivsel efter corona, herunder genstart af studiemiljøaktiviteter

At 4) der herudover gennemføres en analyse blandt unge om synet på [adresse] som uddannelsesby og ved samme lejlighed evt. indhentes forslag til yderligere aktiviteter til styrkelse af [adresse] som uddannelsesby

### Sagens forløb

24-03-2021 [adresse]
Sagens behandling blev udsat i byrådets møde den 24. marts 2021.
 14-04-2021 Aarhus Byråd

Fremsendes til Borgmesterens Afdeling med henblik på udarbejdelse af en indstilling, jf. byrådets vedtagelse i mødet den 14. april 2021 om magistratsbehandling af forslaget.

Sagen bedes tilbagesendt byrådet via Magistraten.

 06-09-2021 Borgmesterens Afdeling
Beslutningsforslag besvaret med indstilling fra Borgmesterens Afdeling.
 16-09-2021 Borgmesterens Afdeling påtegning
Fremsendes til Magistraten. Det bemærkes, at indstillingen ikke er fremsendt rettidigt i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget.
 20-09-2021 Magistraten

Fremsendes til [adresse] med bemærkning, at Magistraten i mødet den 20. september 2021 anbefaler, at byrådet tiltræder Borgmesterens Afdelings indstilling af 6. september 2021.

Rådmand Leif Paulsen henholder sig til RV's oprindelige forslag.

 29-09-2021 [adresse]
Fremsendes til Økonomiudvalget til behandling i henhold til beslutning i byrådets møde den 29. september 2021.
 06-10-2021 Økonomiudvalget
Rita Nielsen, Åge Simonsen, Matthias Bach, Bitten Nilsson, Stine Jespersen og Anna Christensen kunne tiltræde indstillingen i overensstemmelse med Magistratens anbefaling.

 Mahad Yussuf kunne tiltræde indstillingens beslutningspunkt 4, men henholder sig herudover til det oprindelige forslag fra Radikale Venstre.
 13-10-2021 [adresse]
Maya Holm Afdeling med bemærkning, at byrådet i sit møde den 13. oktober 2021 har vedtaget Magistratens indstilling i overensstemmelse med erklæring fra Økonomiudvalget af 6. oktober 2021.